शास्त्रवाद दे नियमें थमां थोड़ा हटी जां फिसली जाने करियै ते पराचीन समालोचकें दे अधिकार गी चुनौती देने करियै जानसन गी अपराधी बी करार दित्ता गेआ हा, पर इस तत्थ गी बी नामंजूर नेईं कीता जाई सकदा जे जानसन गै इक पैह्ला ब्रिटिश लेखक हा जि’न्न लगभग पूर्ण ते द्रढ़ नवशास्त्रवाद दी यूरोप च नीं रक्खी ही। जानसन दा इतिहासक म्हत्त्व इस थमां बी सिद्ध होई जदा ऐ उन्न इक न्हे नियम दी जोरदार शब्दें कन्ने घोषणा किती ही जिसदे कन्ने अगली पीढ़ी प्रभावत बी होंदी, लाभ बी प्राप्त करी सकदी।